Diari Oficial de la Generalitat Valenciana


Sumari del DOGV 5869, del 14-10-2008 (2008/11246)

Informació pública del projecte de modificació puntual número 7 de les Normes Subsidiàries de Planejament de Sax i conveni urbanístic de la mercantil Gestión Urbanizadora de Sax, SL.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5869

Data del DOGV
:   14-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11230


Data del document
:   02-10-2008

Organisme emissor
:   Ajuntament de Sax

Tipus de document
:   Informació Pública

Descriptors 

:   * Sax
    * pla d'urbanisme
    * administració local

Informació pública del projecte de modificació puntual número 7 de les Normes Subsidiàries de Planejament de Sax i conveni urbanístic de la mercantil Gestión Urbanizadora de Sax, SL. [2008/11160]  
L'Ajuntament de Sax ha acordat, en la sessió plenària del 18 de setembre de 2008, exposar al públic el projecte de modificació puntual número 7 de les Normes Subsidiàries de Planejament de Sax, juntament amb el conveni urbanístic presentat per la mercantil Gestión Urbanizadora de Sax, SL. El contingut de la modificació afecta la unitat d'execució número 1 de les normes subsidiàries i consisteix a modificar la rasant prevista per al futur espai públic de la plaça Major i, conseqüentment, reordenar els volums de tot l'àmbit sense augmentar l'edificabilitat permesa. A més, s'amplien les possibilitats d'ús de part de la primera planta davall rasant de manera que es poden admetre els usos terciaris de caràcter comercial, i també la possibilitat d'usos dotacionals.  
Així mateix, el Ple va acordar suspendre, en els termes dels articles 101 i 103 de la Llei 16/2005, de 30 de desembre, de la Generalitat, Urbanística Valenciana, la tramitació i l'atorgament de llicències ambientals de parcel·lació de terrenys, tala d'arbres, edificació i demolició en aquelles àrees del territori objecte del projecte de planejament que s'exposa al públic, les noves determinacions de les quals suposen la modificació del règim urbanístic vigent, sense que siga necessari assenyalar expressament les esmentades àrees. No obstant això, podran concedir-se llicències urbanístiques basades en el règim vigent, sempre que es respecten les determinacions del nou planejament.  
De conformitat amb el que disposa l'article 94.1, en relació amb el 83.2, de la Llei 16/2005, de 30 de desembre, de la Generalitat, Urbanística Valenciana (LUV), als efectes de consulta dels referits instruments i del seu expedient administratiu, i de presentació d'al·legacions, durant el termini d'un mes comptador des de l'endemà de la publicació del present anunci, qualsevol interessat podrà comparéixer, dins l'horari d'atenció al públic, en les dependències de l'Ajuntament de Sax, situades a la plaça de la Constitució, número 1 (segona planta, Urbanisme) de Sax, on estarà dipositada una còpia de l'esmentada documentació, a fi d'examinar-la i presentar-hi al·legacions.  
Per a millor compliment del que estableix l'article 554.1 del Reglament d'Ordenació i Gestió Territorial i Urbanística, la documentació completa objecte del tràmit estarà igualment exposada, durant el termini de informació pública, en la pàgina web www.sax.es i l'arquitecte municipal estarà així mateix disponible, als efectes previstos en l'article 562.d del Reglament d'Ordenació i Gestió Territorial i Urbanística, per a aclarir dubtes sobre el seu contingut en les pròpies dependències administratives, dilluns, dimecres i dijous de cada setmana, de 12.30 a 14.00 hores amb cita prèvia en l'oficina municipal d'atenció al ciutadà (OMAC).  
Sax, 2 d'octubre de 2008.- L'alcaldessa: Ana Barceló Chico.